Abinda Babangida (IBB) ya fada min bayan na nemi ya goyi bayan Buhari a 2019 - Orji Kalu ▷ Legit.ng
Abinda Babangida (IBB) ya fada min bayan na nemi ya goyi bayan Buhari a 2019 - Orji Kalu
6 months ago 6383 views by Naziru Dalha Taura
A ranar ranar Talata ne tsohon gwamnan jihar Abiya, Orji Uzor Kalu, ya ziyarci tsohon shugaban kasar Najeriya a mulkin soji, Janar Ibrahim Badamasi Babangida (IBB) a gidansa dake Minna ta jihar Naija domin neman ya goyi bayan takarar Buhari a zaben shekarar 2019.
Kalu ya bayyana cewar IBB ya fada masa cewar yana kokwanto a kan goyawa Buhari baya domin ya lashe zaben shekarar 2019.
Tsohon gwamnan ya shaidawa manema labarai cewar shugaba Buhari ya cancanci a sake zabensa saboda shine zai iya ceto Najeriya.
A cewar Kalu: "Na zo garin Minna ne domin yiwa Buhari yakin zabe bayan na ga yadda 'yan takarar PDP ke tururuwar zuwa wurin IBB domin neman goyon bayansa.
Orji Kalu yayin da ya ziyarci IBB ranar Talata
"Na zo domin mu yi magana da shi ta fuskantar juna da kuma bashi hujjojin da zasu saka shi ya gamsu cewar shugaba Buhari ne dan takarar da ya dace ya goyawa baya.
"Amsar da ya bani ita ce cewar har yanzu yana tunani a kan goyawa Buhari baya. Akwai ragowar lokaci kafin watan Fabrairu da za a gudanar da zaben shugaban kasa kuma zamu cigaba da tattaunawa kafin lokacin; ina da karfin gwuiwar cewar zai goyi bayan Buhari," a kalaman Kalu.
DUBA WANNAN: APC ta canja ranakun gudanar da zabukan fitar da 'yan takara
Kalu ya kwatanta shugaba Buhari da cewar tamkar dan wasan kwallon kafa ne da ya buga wasa na mintuna 45 a zagayen farko kuma yanzu zai koma domin sake buga wasa na wasu mintuna 45 din a zagaye na biyu.
Daga karshe, Kalu ya bukaci 'yan Najeriya da su bawa shugaba Buhari dama domin kammala zagaye biyu na mulkinsa da doka ta amince da shi domin, a cewar sa, hakan mafi alheri ga Najeriya.
Dubai visa Mikel Obi net worth World richest musician Ankara dresses Yomi casual
Ko sama ko kasa an nemi kwantainoni cike da dala miliyan 60 an rasa